Facebooku, pistë për bamirësi
Prej një viti Facebook-u ka ofruar një shërbim të ri përmes të cilit përdoruesit mund t’i shndërrojnë urimet e ditëlindjes në donacione për kauzat e tyre të preferuara
Facebook-u ka shërbyer që në fillimet e tij si një mënyrë e lehtë për të përcjellë urime për ditëlindje. Por, që kur Facebooku ofroi një shërbim të ri vitin e kaluar, shumë përdorues po i shndërrojnë urimet e ditëlindjes në donacione për të ndihmuar kauzat e tyre të preferuara. Përmes këtij shërbimi deri tani përdoruesit e Facebookut kanë dhuruar 300 milionë dollarë për shoqata të ndryshme bamirëse. Korrespondentja Michelle Quinn sjell hollësi: Stan Jensen është aktiv në punë vullnetare. Ai punon me kafshë të lënduara në Qendrën e Gjitarëve të Detit në Kaliforninë e Veriut. Kjo punë është aq e rëndësishme për Stanin, saqë kur do të mbushte 65-vjeç, ai ftoi 1400 miqtë e tij në Facebook që të dhuronin për qendrën për rehabilitimin e kafshëve. thotë Stan. Stan Jensen shfrytëzoi për fushatën e tij të bamirësisë një opsion të ri të Facebookut që u jep mundësi përdoruesve të ftojnë miqtë që të mbështesin një kauzë specifike me rastin e ditëlindjes. Jensen i përgëzoi mbështetësit e fushatës duke u shpjeguar çfarë kishin realizuar: Facebooku ka tërhequr vëmendje vitet e fundit për rolin që kanë luajtur shërbimet e tij për të përhapur urrejtje apo për të ndikuar në proceset zgjedhore. Por opsioni i donacioneve për ditëlindje dëshmon ndikimin e medias sociale në të mirë të shoqërisë, thotë zëdhënësja e kompanisë, Roya Winner: Këto donacione po japin rezultat real: thotë zëdhënësja e kompanisë. Behnoush Babzani mbushi 35 vjeç këtë vit. Me rastin e ditëlindjes ajo ftoi miqtë e saj të dhurojnë fonde për transplantet e palcës kurrizore, një kauzë që e ka shumë për zemër, pasi ajo vetë përfitoi nga transplantimi i palcës kurrizore: Ajo krijoi një fushatë donacionesh në Facebook me synimit që të grumbullonte së paku treqind e pesëdhjetë dollarë. Fushata e saj grumbulloi më shumë se një mijë e shtatëqind dollarë. Ajo thotë për Zërin e Amerikës se nuk ka si të bëhet një dhuratë më e mirë për ditëlindje.